แฟนมีอาการจุกที่ท้องข้างขวา ไม่ปวดท้อง มีแค่อาการจุกมาประมาณ3-4วัน เวลาขยับตัวจะรู้สึกจุกมากกว่าปกติ ไม่มีอาการอะไรนอกจากจุก อยากทราบว่าเป็นอาการของโรคอะไรหรือป่าวครับ แล้วมีวิธีแก้ไหมครับ
สวัสดีค่ะ อาการจุกที่ท้องขวาอาจเกิดจาก-กล้ามเนื้อหน้าท้องอักเสบ จะสัมพันธ์กับท่าทางมีจุดกดเจ็บชัดเจน-ปวดจากตับ เช่นมีตับอักเสบจากแอลกอฮอล์หรือการติดเชื้อไวรัส หรือมีถุงน้ำขนาดใหญที่ตับ-การติดเชื้อในระบบทางเดินน้ำดี เช่น นิ่วในถุงน้ำดี หรือ ถุงน้ำดีอักเสบ โดยมักจุกสัมพันธ์กับมื้ออาหาร เป็นหลังกินอิ่ม-ปวดจากระบบทางเดินปัสสาวะเช่นมีนิ่วในกรวยไต-ปวดจากลำไส้อักเสบ มักเป็นปวดบิดๆ และมีการขับถ่ายเปลี่ยนแปลงร่วมด้วยแนะนำว่าถ้าจุกมากขึ้นเรื่อยๆ จนไม่สามารถใช้ชีวิตประจำวันได้ ปวดที่สุดในชีวิต มีไข้ คลื่นไส้ การขับถ่ายเปลี่ยนแปลง ควรไปพบแพทย์เพื่อตรวจเพิ่มเติมค่ะการดูแลตัวเองเบื้องต้น ไม่ไปกดหรือคลำบริเวณที่จุกบ่อยๆ นอนพักผ่อน รับประทานอาหารสุกสะอาด หลีกเลี่ยงอาหารมัน รับประทานยาแก้ปวดเพื่อบรรเทาอาการได้